Encounter of the Spooky Kind

Encounter of the Spooky Kind er en hongkongkinesisk fantasyfilm, skrekkomedie og kampsportfilm fra 1980 regissert av Sammo Hung (også hovedrolle). Filmen handler om pedicab-sjåføren Bold Cheung som inngår et veddemål om å overnatte i et forlatt tempel som skal være hjemsøkt. Bak veddemålet står en rik mann som bedrar Cheung med hans kone. Sammen har de leid en ond prest med magiske evner til å ta livet av ham. En kollega med tilsvarende magiske evner ønsker å berge Cheung og å rette et motangrep mot oppdragsgiverne. Cheung havner i en vill kamp med både zombie-krigere, vampyrer, trollmenn og andre overnaturlige vesener. Filmen inneholder betydelig mengder med orientalsk kampkunst og akrobatikk. Den er også kjent under engelske titler som Spooky Encounters og Close Encounters of the Spooky Kind.

Encounter of the Spooky Kind regnes for å være en av Hongkongs første skrekkfilmkomedier og er den filmen som fremfor noen populariserte jiangshi, en særegen kinesisk sjanger som blander skrekk og kinesisk mytologi. Den regnes som inspirasjonskilde til Mr. Vampire som ble en stor hitt og som fikk flere oppfølgere samt avledede produkter. 

Filmen ble populær i Hongkong, hvor den innbrakte HK $5,6 millioner (ca 6-7 millioner kr) på kino.

En restaurert versjon ble utgitt på Blu-ray av Eureka i 2021.

I 1990 kom en oppfølger kalt Encounters of the Spooky Kind II.

Rollebesetning 

 Sammo Hung – Bold Cheung
 Chung Fat – Prest Tsui
 Lam Ching-ying – Inspektør
 Peter Chan Lung – Prest Chin Hoi
 To Siu-ming – Ah To / Ah dooh / Cocky
 Huang Ha – Master Tam (as Wong Ha)
 Dick Wei – Mester Lok
 Cheung Ging-boh – onkel Fok
 Tai Bo – rådgiver Lau
 Yuen Miu – Ah Tos venn / fengselsvakt (2 roller)
 Pang Yun-cheung – Ah Tos venn
 Wellson Chin – politioffiser
 Ng Min-kan – politioffiser
 Leung Suet-mei – Cheungs kone
 Billy Chan – Cheungs venn
 Fung Ging-man – smugtitter Tom
 Ho Pak-kwong – smugtitter Tom
 Yuen Biao – Vampyr
 Lau Chau-sang – vakt
 Wu Ma – Ah Chiu Fa Kau
 Billy Chan – kjører

Referanser

Eksterne lenker 
 

Filmer fra 1980
Skrekkfilmkomedier
Hongkongkinesiske actionkomedier
Hongkongkinesiske kampsportfilmer
Hongkongkinesiske fantasyfilmer
Filmer om overnaturlige fenomener